smcproject/ml-wiki-sentences huggingface dataset:
സാധാരണയായി വിവാഹദിനത്തിലാണ് ചിത്രീകരിക്കുന്നത് എങ്കിലും ഇത് ഇത് വിവാഹങ്ങളിൽ മാത്രമുള്ള ഒരു പ്രവർത്തനമല്ല.
ചിത്രീകരിച്ചുകഴിഞ്ഞാൽ, പങ്കെടുക്കുന്നവർ സ്വയം ഗാനം അവതരിപ്പിക്കുന്നതായി തോന്നുന്ന തരത്തിൽ ഫൂട്ടേജ് ഒരുമിച്ച് എഡിറ്റുചെയ്യുന്നു .
ആളുകളെ ക്ഷീണിതരാക്കുന്ന മണിക്കൂറുകൾ നീണ്ട ഫോട്ടോഗ്രഫിയും വീഡിയോ ഗ്രഫിയും ഒഴിവാകുന്നു എന്നതാണ് മാരിയോക്കെയുടെ ഒരു പ്രധാന ഗുണം.
ദൈർഘ്യം കുറവായതിനാൽ സമൂഹ മാദ്ധ്യമങ്ങളിൽ എളുപ്പത്തിൽ പങ്കുവെക്കാൻ കഴിയും എന്ന ഗുണവുമുണ്ട്.
ഇതും കാണുക വിവാഹ വീഡിയോഗ്രഫി വീഡിയോഗ്രഫി മ്യൂസിക് വീഡിയോ അവലംബം
റീപ്രൊഡക്റ്റീവ് സയൻസസ്
പ്രസവചികിത്സ, ഗൈനക്കോളജി എന്നീ മേഖലകളിൽ പേപ്പറുകൾ പ്രസിദ്ധീകരിക്കുന്ന പിയർ-റിവ്യൂഡ് മെഡിക്കൽ ജേണലാണ് റിപ്രൊഡക്റ്റീവ് സയൻസസ് .
കോ -എഡിറ്റർ-ഇൻ-ചീഫ് അയ്മൻ അൽ-ഹെൻഡി, സ്യൂങ്-യുപ് കു എന്നിവരാണ്.
1994-ൽ സ്ഥാപിതമായ ഇത് നിലവിൽ സൊസൈറ്റി ഫോർ റീപ്രൊഡക്റ്റീവ് ഇൻവെസ്റ്റിഗേഷനു വേണ്ടി സ്പ്രിംഗർ നേച്ചർ പ്രസിദ്ധീകരിക്കുന്നു.
സ്കോപ്പസിലും സോഷ്യൽ സയൻസസ് സൈറ്റേഷൻ ഇൻഡക്സിലും ജേണൽ സംഗ്രഹിച്ച് സൂചികയിലാക്കിയിരിക്കുന്നു.
ജേണൽ സൈറ്റേഷൻ റിപ്പോർട്ടുകൾ പ്രകാരം , അതിന്റെ 2013-ലെ ഇംപാക്ട് ഫാക്ടർ 2.23 ആണ്, "റിപ്രൊഡക്റ്റീവ് ബയോളജി" വിഭാഗത്തിലെ 30 ജേണലുകളിൽ 17-ആം സ്ഥാനവും "ഒബ്‌സ്റ്റെട്രിക്സ് ഗൈനക്കോളജി" വിഭാഗത്തിലെ 79 ജേണലുകളിൽ 26-ആം സ്ഥാനവും നൽകുന്നു.
റഫറൻസുകൾ ബാഹ്യ ലിങ്കുകൾ ഔദ്യോഗിക വെബ്സൈറ്റ് Society for Reproductive Investigation
റീപ്രൊഡക്റ്റീവ് സർജറി ഇംഗ്ലീഷ് വിലാസം https://ml.wikipedia.org/wiki/Reproductive_surgery
റീപ്രൊഡക്റ്റീവ് മെഡിസിൻ മേഖലയിൽ ശസ്‌ത്രക്രിയ ഉപയോഗിക്കുന്ന വൈദ്യശാസ്ത്ര ഉപശാഖയാണ് റീപ്രൊഡക്റ്റീവ് സർജറി .
ഗർഭനിരോധനത്തിനായും (ഉദാ: വാസക്ടമിയിൽ) അസിസ്റ്റഡ് റീപ്രൊഡക്റ്റീവ് ടെക്നോളജിയിലും റീപ്രൊഡക്റ്റീവ് സർജറി ധാരാളമായി ഉപയോഗിക്കുന്നു.
റീപ്രൊഡക്റ്റീവ് സർജറിയിൽ വൈദഗ്ദ്ധ്യം നേടിയ ഒരു ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദൻ അല്ലെങ്കിൽ യൂറോളജിസ്റ്റാണ് റീപ്രൊഡക്റ്റീവ് സർജറി വിദഗ്ധൻ എന്ന് അറിയപ്പെടുന്നത്.
അസിസ്റ്റഡ് റീ പ്രൊഡക്റ്റീവ് സാങ്കേതികവിദ്യയിൽ
അസിസ്റ്റഡ് റീ പ്രൊഡക്റ്റീവ് സാങ്കേതികവിദ്യയിൽ , റീപ്രൊഡക്റ്റീവ് സർജറി ഫാലോപ്യൻ ട്യൂബ് തടസ്സം, വാസ് ഡിഫറൻസ് തടസ്സം എന്നിവ ചികിത്സിക്കാൻ, അല്ലെങ്കിൽ റിവേഴ്സ് വാസക്ടമി വഴി വാസക്ടമി റിവേഴ്സ് ചെയ്യുന്നതിന് ഉപയോഗിക്കുന്ന.
ശുക്ല ശേഖരണത്തിനുള്ള ഒരു ബദൽ മാർഗമാണ് ശസ്ത്രക്രിയയിലൂടെയുള്ള ബീജം വീണ്ടെടുക്കൽ ആയ സർജിക്കൽ സ്പേം റിട്രീവൽ , മറ്റ് മാർഗങ്ങൾ സാധ്യമല്ലാത്തിടത്ത്, ഉദാഹരണത്തിന് മരണാനന്തര ബീജം വീണ്ടെടുക്കൽ പോലെയുള്ള അവസരങ്ങളിൽ ചെയ്യുന്നു.
ട്രെൻഡുകൾ
അസിസ്റ്റഡ് റിപ്രൊഡക്റ്റീവ് ടെക്നോളജി (ART) യുടെ മൊത്തത്തിലുള്ള ഉപയോഗത്തിൽ വർദ്ധനവുണ്ടായിട്ടുണ്ടെങ്കിലും, ഫാലോപ്യൻ ട്യൂബുകളിലും അണ്ഡാശയങ്ങളിലും ശസ്ത്രക്രിയകൾ കുറഞ്ഞു.
സ്ത്രീകളിലെ റീപ്രൊഡക്റ്റീവ് സർജറി, ശസ്ത്രക്രിയ പ്രധാന ചികിത്സയായുള്ള ട്യൂബൽ ഇൻഫെർട്ടിലിറ്റിയിൽ ഒഴികെ, മരുന്ന് പോലുള്ള മറ്റ് എആർടി രീതികളോട് പൂരകമാണ്.
റീമ സെൻ ഇംഗ്ലീഷ് വിലാസം https://ml.wikipedia.org/wiki/Reema_Sen
ഒരു ഇന്ത്യൻ ചലച്ചിത്രനടിയാണ് റീമ സെൻ ( ബംഗാളി :রীমা সেন, തമിഴ് :ரீமா சென், തെലുങ്ക് :రీమా సేన్) (ജനനം: 29 ഒക്ടോബർ 1981 ) ആദ്യ ജീവിതം
റിമ ജനിച്ചത് കോൽക്കത്തയിലാണ് .
തന്റെ വിദ്യഭ്യാസത്തിനു ശേഷം കുടുംബം മുംബൈയിലേക്ക്ക് കൊൽക്കത്തയിൽ നിന്ന് മാറി.
ആദ്യ കാലത്ത് മോഡലിംഗിൽ ശ്രദ്ധ ചെലുത്തി.
പിന്നീട് ചലച്ചിത്ര രംഗത്തേക്ക് ഒരു തെലുഗു ചിത്രമായ ചിത്രം എന്ന ചിത്രത്തിൽ അഭിനയിച്ചു.
പിന്നീട് തമിഴ് ചിത്രമായ മിന്നലേ എന്ന ചിത്രത്തിൽ അഭിനയിച്ചു.
ഇത് ഒരു വിജയമായിരുന്നു.
പിന്നീട് ഹിന്ദിയിലേക്ക് ഹം ഹോ ഗയെ ആപ് കെ എന്ന് ചിത്രത്തിലൂടെ വന്നു.
പക്ഷേ ഇത് ഒരു പരാജയമായിരുന്നു.
ഏപ്രിൽ 2006 ൽ മദുരൈ കോടതി റീമ സെന്നിനും ശിൽപ്പ ഷെട്ടീക്കും എതിരെ ഒരു പത്രത്തിൽ വന്ന അവരുടെ ചിത്രങ്ങൾക്ക് എതിരെ നോട്ടിസ് അയച്ചു.
ഈ ചിത്രങ്ങളിൽ ഇവർ രണ്ടു പേരും വളരെ അശ്ലീലരീതിയിൽ പ്രത്യക്ഷപ്പെട്ടു എന്നതായിരുന്ന് കുറ്റം.
ഇപ്പോൾ റീമ കൊൽക്കത്തയിൽ സ്ഥിരതാമസമാണ്.
അവലംബം രീമ സെൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Reema Sen Reema sen Fan site Archived 2008-09-04 at the Wayback Machine .
റീമ ബിൻത് ബന്ദർ ബിൻ സുൽത്താൻ ബിൻ അബ്ദുൽഅസീസ് അൽ സഊദ് ഇംഗ്ലീഷ് വിലാസം https://ml.wikipedia.org/wiki/Reema_bint_Bandar_Al_Saud
സൗദി അറേബ്യ യുടെ ആദ്യ വനിതാ അംബാസഡറായി നിയമിക്കപ്പെട്ട വ്യക്തിയാണ് റീമ ബിൻത് ബന്ദർ ബിൻ സുൽത്താൻ ബിൻ അബ്ദുൽഅസീസ് അൽ സഊദ് .
2019 ഫെബ്രുവരി 23 നാണു അമേരിക്കയിലെ സൗദി അറേബ്യൻ എംബസിയിലാണ് ആദ്യമായി ചുമതല ലഭിച്ചത്.
2019 ഏപ്രിൽ 16 ചൊവ്വാഴ്ച സൽമാൻ രാജാവിന് മുമ്പാകെ സത്യ പ്രതിജ്ഞ ചെയ്തു അധികാരമേറ്റു.
സൗദി കിരീടാവകാശി ആയിരുന്ന സുൽത്താൻ ബിൻ അബ്ദുൽ അസീസിന്റെ പുത്രനായ ബന്ദർ ബിൻ സുൽത്താന്റെയും സൗദി രാജാവായിരുന്ന കിംഗ് ഫൈസലിന്റെ മകളുമായ ഹൈഫ ബിൻത്  ഫൈസലിന്റെയും മകളായി സൗദി തലസ്ഥാനമായ റിയാദിൽ 1975 അന്ന് റീമ രാജകുമാരി യുടെ ജനനം.
1983-2005 മുതൽ പിതാവ് ബന്ദർ ബിൻ സുൽത്താൻ അൽ സഊദ് അമേരിക്കൻ  അംബാസഡറായിരുന്നു.
ജോർജ് വാഷിംഗ്ടൺ യൂണിവേഴ്സിറ്റി യിൽ മ്യൂസിയം പഠനങ്ങളിൽ ബാച്ചിലർ ഓഫ് ആർട്ട്സ് ബിരുദം നേടി.
ബിരുദപഠനത്തിനുശേഷം പാരീസിലെ എൽ'ന്റെ ഇൻസ്റ്റിറ്റ്യൂഡ് ഡ്യു മോണ്ടെ അറബ്, വാഷിങ്ടണിലെ സാക്ക്ലർ ഗാലറി ഓഫ് ആർട്ട്സ് എന്നിവിടങ്ങളിൽ പഠനം നടത്തി.
2014 ൽ THNK School of Creative Leadership സ്കൂളിൽ പഠനം നടത്തി.
പിതാവിന്റെയും മാതാവിന്റെയും വഴിക്കു റീമ രാജകുമാരി ആധുനിക സൗദിയുടെ സ്ഥാപകൻ ആയ ഇബ്നു സഊദ് എന്നറിയപ്പെടുന്ന അബ്ദുൾ അസീസ് രാജാവിന്റെ താവഴിയിൽ പെടുന്നു.
ഫൈസൽ ബിൻ തുർക്കി ബിൻ നാസർ ബിൻ അബ്ദുൾ അസീസ് സഊദിനെ വിവാഹം ചെയ്തിരുന്നു, രണ്ടു മക്കളുണ്ട് (മകൻ തുർകി, മകൾ സാറാ).
റീമയും ഭർത്താവും 2012-ൽ വിവാഹമോചിതരായി.
റീമർ-ടീമാൻ രാസപ്രവർത്തനം
കാൾ റെയ്മർ
ഓർത്തോ - ഫിനോളുകളുടെ ഉൽപ്പാദനത്തിന് ഉപയോഗിക്കുന്ന ഒരു രാസപ്രവർത്തനമാണ് റീമർ-ടീമാൻ രാസപ്രവർത്തനം ; ഏറ്റവും ലളിതമായ ഉദാഹരണം ഫിനോൾ സാലിസിലാൾഡിഹൈഡിലേക്ക് പരിവർത്തനം ചെയ്യുക എന്നതാണ്.
കാൾ റീമൻ, ഫേർഡിനെന്റ് ടീമാൻ എന്നിവരാണ് ഈ രാസപ്രവർത്തനം കണ്ടെത്തിയത് റെയ്മർ-ടൈമാൻ പ്രതികരണം രാസപ്രവർത്തനത്തിന്റെ ക്രിയാവിധി റീമർ ടീമാൻ രാസപ്രവർത്തനത്തിന്റെ ക്രിയാവിധി
ക്ലോറോഫോം ( 1 ) ഒരു ശക്തമായ ക്ഷാരം (സാധാരണയായി ഹൈഡ്രോക്സൈഡ് ) ഉപയോഗിച്ച് ഡിപ്രോടോണേറ്റ് ചെയ്ത് ക്ലോറോഫോം കാർബാനയോൺ ( 2 ) രൂപപ്പെടുത്തുന്നു.
ഇത് ഡൈക്ലോറോകാർബീൻ ( 3 ) നൽകുന്നതിന് ആൽഫ-വിലോപനത്തിന് വിധേയമാകുന്നു; ഇതാണ് പ്രധാന റിയാക്ടീവ് സ്പീഷീസ്.
നെഗറ്റീവ് ചാർജ്ജിതമായ ഫിനോക്സൈഡ് ( 5 ) നൽകുന്നതിന് ഹൈഡ്രോക്സൈഡ് ഫിനോൾ ( 4 ) ഡിപ്രൊട്ടോണേറ്റ് ചെയ്യും.
അതിനുശേഷം നെഗറ്റീവ് ചാർജ് ആരോമാറ്റിക് റിംഗിലേക്ക് ഡീലോക്കലൈസ് ചെയ്യപ്പെടുന്നു, ഇത് അതിനെ കൂടുതൽ ന്യൂക്ലിയോഫിലിക് (ന്യൂക്ലിയസ് സ്നേഹി) ആക്കുന്നു.
ഡിക്ലോറോകാർബീനിലെ ന്യൂക്ലിയോഫിലിക് ആക്രമണം ഒരു ഇന്റർമീഡിയറ്റ് ഡിക്ലോറോമീഥൈലിനാൽ പുനഃസ്ഥാപിതമായ ഫിനോൾ നൽകുന്നു ( 7 ).
ക്ഷാര സാന്നിദ്ധ്യത്തിലുള്ള ജലവിശ്ലേഷണത്തിനുശേഷം, ആവശ്യമുള്ള ഉൽപ്പന്നമായ സാലിസിലാൽഡിഹൈഡ് ( 9 ) രൂപം കൊള്ളുന്നു.
വരണാത്മകത
അതിന്റെ 2 ഇലക്ട്രോൺ പിൻവലിക്കുന്ന ക്ലോറിൻ ഗ്രൂപ്പുകൾ കാരണം, കാർബീൻ ( 3 ) വളരെ ഇലക്ട്രോൺ കുറഞ്ഞ സംയുക്തമാണ്.
അതിനാൽ ഇത് ഇലക്ട്രോൺ സമ്പന്നമായ ഫിനോക്സൈഡിലേക്ക് ( 5 ) ആകർഷിക്കപ്പെടുന്നു.
ഈ ഇടപെടൽ തിരഞ്ഞെടുത്ത ഓർത്തോ-ഫോർമിലേഷനെ അനുകൂലിക്കുന്നു.
രാസപ്രവർത്തനത്തിനായുള്ള വ്യവസ്ഥകൾ
ഹൈഡ്രോക്സൈഡുകൾ സാധാരണയായി ക്ലോറോഫോമിൽ ലയിക്കുന്നില്ല, അതിനാൽ പ്രതിപ്രവർത്തനം സാധാരണയായി ഒരു രണ്ട് ഫേസ് ലായക (ബൈഫേസ് സോൾവെന്റ്) സംവിധാനത്തിലാണ് നടത്തുന്നത്.
ലളിതമായ അർത്ഥത്തിൽ ഇതിൽ ജലീയ ഹൈഡ്രോക്സൈഡ് ലായനിയും ക്ലോറോഫോം അടങ്ങിയ ഓർഗാനിക് ഫേസും അടങ്ങിയിരിക്കുന്നു.
അതിനാൽ രണ്ട് അഭികർമ്മകങ്ങളും വേർതിരിക്കപ്പെടുന്നു.
പ്രതിപ്രവർത്തനം നടക്കുന്നതിന് അവ ഒരുമിച്ച് കൊണ്ടുവരണം.
ദ്രുതഗതിയിലുള്ള മിശ്രണം, ഫേസ് ട്രാൻസ്ഫർ ഉൽപ്രേരകങ്ങൾ , അല്ലെങ്കിൽ എമൽസിഫയിംഗ് ഏജന്റ് എന്നിവയാൽ ഇത് നേടാനാകും ( 1,4-ഡയോക്സൈൻ ഒരു ലായകമായി ഉപയോഗിക്കുന്നത് ഒരു ഉദാഹരണമാണ്).
പ്രക്രിയ ആരംഭിക്കുന്നതിന് അഭികാരകങ്ങളെ (രാസപ്രവ‍ർത്തനത്തെ) സാധാരണഗതിയിൽ ചൂടാക്കേണ്ടതുണ്ട്, എന്നിരുന്നാലും ഒരിക്കൽ ആരംഭിച്ച റീമർ-ടീമാൻ പ്രവർത്തനം വളരെയധികം താപമോചകമാകാം.
ഈ സമ്മിശ്രണം തെർമൽ റൺവേയ്ക്ക് സാധ്യത നൽകുന്നു.
ഭാവി ഗുണങ്ങൾ
നാഫ്‍ത്തോളുകൾ പോലുള്ള ഹൈഡ്രോക്സി-ആരോമാറ്റിക് സംയുക്തങ്ങൾക്ക് റീമർ-ടീമാൻ രാസപ്രവർത്തനം വളരെ ഫലപ്രദമാണ്.
ഇലക്ട്രോൺ സമ്പന്നമായ ഹെറ്ററോസൈക്കിളുകളായ പൈറോളുകൾ, ഇൻഡോളുകൾ എന്നിവയും പ്രതീക്ഷിക്കാം.
ഡൈസൈക്ലോകാർബീനുകൾക്ക്  ആൽക്കീനുമായും, അമീനുമായും പ്രവർത്തിച്ച് യഥാക്രമം ഡൈക്ലോറോസൈക്ലോപ്രൊപ്പെയ്നും, ഐസോസയനൈഡും രൂപീകരിക്കാൻ സാധിക്കുന്നു.
അതിനാൽ, ഈ ഫംഗ്ഷണൽ ഗ്രൂപ്പുകൾ വഹിക്കുന്ന സബ്‌സ്‌ട്രേറ്റുകൾക്ക് റീമർ-ടീമാൻ പ്രവർത്തനം അനുയോജ്യമല്ലായിരിക്കാം.
കൂടാതെ, പല സംയുക്തങ്ങൾക്കും ഹൈഡ്രോക്സൈഡിന്റെ സാന്നിധ്യത്തിൽ ചൂടാക്കുന്നത് നേരിടാൻ കഴിയില്ല.
മറ്റ് രീതികളുമായി താരതമ്യം ചെയ്യൽ
ഗട്ടർമാൻ പ്രവർത്തനം, ഗട്ടർമാൻ-കോക്ക് രാസപ്രവർത്തനം, വിൽസ്മിയർ-ഹാക്ക് പ്രവർത്തനം അല്ലെങ്കിൽ ഡഫ് രാസപ്രവർത്തനം എന്നിങ്ങനെ വിവിധ രീതികളിലൂടെ ആരോമാറ്റിക് സംയുക്തങ്ങളുടെ നേരിട്ടുള്ള ഉൽപ്പാദനം സാധ്യമാകും.
എന്നിരുന്നാലും, പ്രവർത്തനങ്ങളുടെ എളുപ്പവും സുരക്ഷയും കണക്കിലെടുക്കുമ്പോൾ, രാസസംയോജനത്തിനായി തിരഞ്ഞെടുത്ത ഏറ്റവും പ്രയോജനകരമായ റൂട്ടാണ് റീമ‍‍‍ർ-ടീമാൻ പ്രവർത്തനം.
മുമ്പ് സൂചിപ്പിച്ച രാസപ്രവർത്തനങ്ങളിൽ, അമ്ലസ്വഭാവം അല്ലെങ്കിൽ ജലീയ സ്വഭാവം ആവശ്യമില്ലാത്ത ഒരേയൊരു സംശ്ലേഷണ പാതയാണ് ഇത്.
കൂടാതെ ഗട്ടർമാൻ-കോക്ക്, വിൽസ്മിയർ-ഹാക്ക് പ്രതികരണങ്ങൾ ഫിനോൾ സബ്സ്റ്റേറ്റുകൾക്ക് ബാധകമല്ല.
ക്ലോറോഫോമിന് പകരമായി കാർബൺ ടെട്രാക്ലോറൈഡ് ഉപയോഗിച്ച് ഫിനോളിക് ആസിഡുകൾ ലഭിക്കുന്നതിന് റീമർ-ടീമാൻ രാസപ്രവർത്തനം ഉപയോഗിക്കാം.
ഉദാഹരണത്തിന്, ഫിനോളുമായുള്ള ഇപ്രകാരം മാറ്റം വരുത്തിയ പ്രതികരണം പ്രതീക്ഷിച്ച ഉൽപ്പന്നമായ സാലിസിലാൾഡിഹൈഡിനേക്കാൾ സാലിസിലിക് ആസിഡ് നൽകും.
റീയംകെർ Mural depicting stories of the Reamker in Phnom Penh's Silver Pagoda
ഇന്ത്യൻ ഇതിഹാസമായ രാമായണത്തെ അവലംബിച്ച് കംബോഡിയായിലെ ഖ്മർ ഭാഷയിലെ ഇതിഹാസകാവ്യമാണ് റീയംകെർ അഥവാ രാമകീർത്തി എന്ന കംബോഡിയയിലെ രാമായണം .
റിയാംകെർ എന്ന പദത്തിനും രാമന്റെ കീർത്തി എന്നാണർത്ഥം.
ഇതു ഹിന്ദു ആശയങ്ങൾ ബുദ്ധമത കഥയിൽ കടം കൊണ്ട് ലോകത്ത്, നന്മയും തിന്മയും തമ്മിലുള്ള സന്തുലനം കാണിക്കുന്നു.
ഇതിഹാസം വെറുതെ പുനഃക്രമീകരണം നടത്തുകയല്ല ഇവിടെ ചെയ്തിരിക്കുന്നത്, അതിലുപരി, റിയാംകെർ  രാജകീയ ബാലെയുടെ ആകെ വീക്ഷണഗതിയാണ്.
കംബോഡിയായിലെ വിവിധ ഉൽസവങ്ങളിൽ അരങ്ങേറുന്ന നൃത്തരൂപങ്ങളിലുള്ള ഈ ഇതിഹാസത്തിന്റെ ചിത്രീകരണം, ഖ്മർ ജനതക്കിടയിൽ വളരെ പ്രശസ്തമാണ്.
ഖ്മർ ശൈലിയിൽ റിയംകെറിൽ നിന്നുള്ള രംഗങ്ങൾ രാജകൊട്ടാരത്തിന്റെ ചുവരുകളിൽ ചിത്രീകരിച്ചിരിക്കുന്നു.
ആങ്കോർവാട് ക്ഷേത്രത്തിലും ബൻഡൈ ശ്രീ ക്ഷേത്രത്തിലും ഇതിനു മുൻപുള്ളവ കൊത്തിവച്ചിരിക്കുന്നു.
മറ്റു തെക്കു കിഴക്കനേഷ്യൻ രാജ്യങ്ങളിലേതു പോലെ കംബോഡിയായിലെ രാമകഥയും സാഹിത്യത്തിൽ മാത്രം ഒതുങ്ങിനിൽക്കുന്നില്ല.
പക്ഷെ,എഴുത്തിലും നൃത്തനാടകത്തിലും ചിത്രകലയിലും തുടങ്ങി എല്ലാ കംബോഡിയൻ കലകളിലേയ്ക്കും പടർന്നിരിക്കുന്നു.
പതിനേഴാം നൂറ്റാണ്ടിനു മുമ്പ് രചിക്കപ്പെട്ട, എല്പോക് ആങ്കൊർ വാട് (ആങ്കൊർ വാടിന്റെ കഥ)എന്ന മറ്റൊരു ഇതിഹാസത്തിൽ, അതിഭീമാകാരമായ ആങ്കൊർ വാടിനെ വിവരിക്കുന്നു.
ഇതിലെ റിലീഫുകളീൽ രാമായണകഥകൾ ചിത്രീകരിച്ചിരിക്കുന്നു.
ഹിന്ദു മതത്തെപ്പോലെ, രാമായണം തെക്കു കിഴക്കൻ ഏഷ്യയിലെത്തിയത്, തെക്കേ ഇന്ത്യയിൽ നിന്നുമാണ്.
പക്ഷെ,ആ കഥയുടെ പുനരാഖ്യാനത്തിൽ, ബുദ്ധമതത്തിന്റെ സ്വാധീനം സൂചിപ്പിക്കുന്നു.
രാമായണത്തെപ്പോലെ, ഇതും നീതിയേയും സദാചാര നിഷ്ഠയേയും പ്രതിധാനം ചെയ്യുന്ന മുഖ്യ കഥാപാത്രങ്ങളായ യുവരാജനായ രാമന്റെയും രാജ്ഞി, സീതയുടേയും ഒരു തത്ത്വശാസ്ത്രപരമായ അന്യോപദേശകഥയാണ് .
വിഷ്ണുവിന്റെ അവതാരമാണ് പ്രിയ റിയാം എന്ന് അറിയപ്പെടുന്നെങ്കിലും ഇന്ത്യയിലെ രാമായണത്തിലേതിൽ നിന്നും വ്യത്യസ്തമായി അദ്ദേഹത്തിന്റെയും മറ്റു കഥാപാത്രങ്ങളുടെയും സ്വഭാവം സാധാരണ മനുഷ്യരുടേതായാണ് ചിത്രീകരിച്ചിരിക്കുന്നത്.
റിയാംകെർ യഥാർത്ഥ രാമായണകഥയുമായി ചില കാര്യങ്ങളിൽ വ്യത്യസ്തമാണ്.
ഹനുമാൻ , സൊവന്ന മക് ച്ച എന്നീ കഥാപാത്രങ്ങൾക്ക് പ്രത്യേക പ്രാധാന്യവും കൂടുതൽ രംഗങ്ങളും ചേർത്തിട്ടുണ്ട്.
മനുഷ്യർ രാമാ സീത ലക്ഷ്മണ
കല്പിത കഥാപാത്രങ്ങൾ രാവണ സൊവണ്ണ മക്ക് ച്ച സുഗ്രീവ സോഫനഖ ഇതും കാണൂ രാമായണം രാംകീൻ ഫ്രാ ലക് ഫ്രാ ലാം ഹിക്കയത് സെറി രാമ ഖ്മെർ ക്ലാസ്സിക്കൽ നൃത്തം കകവിൻ രാമായണം അവലംബം The Ramayana Tradition in Asia-edited by V.Raghavan published by Sahithya academy,India 1998 പുറം കണ്ണി
റീയൂണിയൻ
840,974 ജനങ്ങൾ വസിക്കുന്ന (2013 ജനുവരിയിലെ കണക്ക്) ഫ്രഞ്ച് നിയന്ത്രണത്തിലുള്ള ഒരു ദ്വീപാണ് റീയൂണിയൻ ( French : La Réunion , IPA: [la ʁeynjɔ̃ ] Audio file "Lareunion.ogg" not found ; മുൻപ് ലെ ബോർബോൺ എന്ന് അറിയപ്പെട്ടിരുന്നു).
ഇന്ത്യാമഹാസമുദ്രത്തിൽ , മഡഗാസ്കറിന് കിഴക്കായി മൗറീഷ്യസിന് 200 കിലോമീറ്റർ തെക്ക്പടിഞ്ഞാറായാണ് ഈ ദ്വീപിന്റെ സ്ഥാനം.
മൗറീഷ്യസാണ് ഏറ്റവും അടുത്തുള്ള കര.
ഭരണപരമായി ഫ്രാൻസിന്റെ ഒരു ഓവർസീസ് ഡിപ്പാർട്ട്മെന്റായാണ് ഈ സ്ഥലത്തെ കണക്കാക്കുന്നത്.
മറ്റ് ഓവർസീസ് ഡിപ്പാർട്ട്മെന്റുകളെപ്പോലെ റീയൂണിയൻ ഫ്രാൻസിന്റെ 27 പ്രവിശ്യകളിലൊന്നാണ്.
യൂറോപ്പിലെ ഫ്രഞ്ച് പ്രദേശങ്ങളെപ്പോലെ അധികാരങ്ങളുള്ളതും ഫ്രാൻസിന്റെ അവിഭാജ്യഘടകവുമായ പ്രദേശമാണിത്.
റീയൂണിയൻ യൂറോപ്യൻ യൂണിയന്റെയും യൂറോസോണിന്റെയും ഭാഗമാണ്.
അവലംബം ഗ്രന്ഥസൂചി James Rogers and Luis Simón.
The Status and Location of the Military Installations of the Member States of the European Union and Their Potential Role for the European Security and Defence Policy (ESDP).
Brussels: European Parliament, 2009.
25 pp. പുറത്തേയ്ക്കുള്ള കണ്ണികൾ Réunion എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Animals of Réunion എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാജശേഖർ മൻസൂർ ഇംഗ്ലീഷ് വിലാസം https://ml.wikipedia.org/wiki/Rajashekhar_Mansur
കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഹിന്ദുസ്ഥാനി സംഗീതഞ്ജനാണ് പണ്ഡിറ്റ് രാജശേഖർ മൻസൂർ (ജനനം : 1942).
ജയ്‌പൂർ - അത്രൗളി ഖരാനയിലെ പ്രമുഖനായ മല്ലികാർജ്ജുൻ മൻസൂറിന്റെ മകനാണ്.
കർണ്ണാടക യൂണിവേഴ്സിറ്റിയിൽ 35 വർഷമായി ഇംഗ്ലീഷ് അധ്യാപകനായിരുന്നു.
കർണാടക സംഗീത നൃത്യ അക്കാദമി മുൻ ചെയർമാനാണ്.
പുരസ്കാരങ്ങൾ കേകേന്ദ്ര സംഗീതനാടക അക്കാദമി പുരസ്‌കാരം 2012 രാജ്യോത്സവ അവാർഡ് അവലംബം ↑ പുറം കണ്ണികൾ MusicalNirvana.com -  Ashwini Bhide Archived 2012-02-05 at the Wayback Machine .
Structure and balance Archived 2007-09-30 at the Wayback Machine .
The Jaipur gharana Archived 2009-04-09 at the Wayback Machine .
(includes sound samples)
രാജശ്രീ പൊന്നപ്പ
പ്രധാനമായും ദക്ഷിണേന്ത്യൻ സിനിമകളിൽ അഭിനയിക്കുന്ന ചലച്ചിത്രനടിയാണ് രാജശ്രീ പൊന്നപ്പ .
2013-ൽ അക്വേറിയം എന്ന ചിത്രത്തിലാണ് അവർ മലയാള സിനിമയിൽ അരങ്ങേറ്റം കുറിച്ചത്.
ഔട്ട്‌ലുക്ക് മാഗസിന്റെ കവറിൽ ഇടം നേടിയ ഏക ദക്ഷിണേന്ത്യൻ നടി എന്ന നിലയിൽ രാജശ്രീ പ്രശംസ നേടി.
സിനിമകളിൽ അഭിനയിക്കുന്നതിനു പുറമേ, പ്രാദേശിക സിനിമ നിർമ്മിക്കുന്നതിനായി രാജശ്രീ സ്വന്തമായി ഒരു പ്രൊഡക്ഷൻ ഹൗസ് ആരംഭിച്ചു.
ഒരു നാടക നടി എന്ന നിലയിൽ അംഗീകാരം നേടുകയും ചെയ്തു.
വ്യവസായിയായ എം എം പൊന്നപ്പയുടെയും ജ്യോതി എംപിയുടെയും മകളായി കർണാടകയിലെ കൂർഗിലാണ് രാജശ്രീ ജനിച്ചത്.
മൂന്ന് മക്കളിൽ മൂത്തവളായ രാജശ്രീക്ക് ഇരട്ടക്കുട്ടികളായ ഒരു അനുജനും സഹോദരിയും ഉണ്ട്.
ബാംഗ്ലൂരിലെ ജെ പി നഗറിലെ ക്ലാരൻസ് ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി.
ബാംഗ്ലൂരിലെ ജ്യോതി നിവാസ് കോളേജിൽ നിന്ന് ബാച്ചിലേഴ്സ് ഓഫ് മാസ് കമ്മ്യൂണിക്കേഷനിൽ ബിരുദം പൂർത്തിയാക്കി.
ബാംഗ്ലൂരിലെ സെന്റ് ജോസഫ് കോളേജിൽ നിന്ന് ഹ്യൂമൻ റിസോഴ്‌സ് മാനേജ്‌മെന്റിൽ ഹോണേഴ്‌സ് പ്രോഗ്രാമും രാജശ്രീ പൂർത്തിയാക്കിയിട്ടുണ്ട്.
റേഡിയോ വണ്ണിന്റെ ഔട്ട്‌ഡോർ ബ്രോഡ്കാസ്റ്റിംഗ് റേഡിയോ ജോക്കിയായി പ്രവർത്തിച്ചിട്ടുണ്ട്.
ഒരു കോളേജ് വിദ്യാർത്ഥിയായിരിക്കെ, അവൾ ഫിലിം മേക്കിംഗ് പഠിക്കുകയും 3 ഡോക്യുമെന്ററികളുടെ നിർമ്മാണത്തിൽ പങ്കെടുക്കുകയും ചെയ്തു, അതിൽ ഒന്ന് ട്രാഫിക് ബോധവൽക്കരണത്തെക്കുറിച്ച് നിർമ്മിച്ചതാണ്.
ഈ ഡോക്യുമെന്ററി ചെന്നൈ സിറ്റി ട്രാഫിക് പോലീസ് പ്രദർശിപ്പിച്ചു.
2013ൽ തന്റെ ആദ്യ ചലചിത്രമായ അക്വേറിയത്തിൽ അഭിനയിച്ചു.
മതപരമായ സംഘർഷങ്ങൾ കാരണം ഈ സിനിമ അപ്പോൾ റിലീസ് ചെയ്തില്ല, പക്ഷേ ഔട്ട്‌ലുക്ക് നാഷണൽ മാഗസിന്റെ കവർ പേജിൽ ഇടംപിടിക്കാൻ അവൾക്ക് മതിയായ പ്രശസ്തിയും ജനപ്രീതിയും ഇത് നേടിക്കൊടുത്തു.
ദേശീയ അവാർഡ് ജേതാവ് ടി എസ് നാഗാഭരണ സംവിധാനം ചെയ്ത വസുന്ധര എന്ന ചിത്രത്തിലെ ഒരു പ്രധാന വേഷത്തിലൂടെ രാജശ്രീ ശ്രദ്ധേയയായി.
ഇതിന് പിന്നാലെയാണ് സതീഷ് നീനാസം, അച്യുത് കുമാർ എന്നിവർക്കൊപ്പം റോക്കറ്റ് എന്ന സിനിമയിൽ വേഷമിട്ടത്.
ശ്രീകാന്തിനൊപ്പം മെന്റൽ പോലീസ് എന്ന ചിത്രത്തിലൂടെ തെലുങ്ക് സിനിമയിൽ അരങ്ങേറ്റം കുറിച്ചു.
2017-ൽ, ബിസി പാട്ടീൽ, സായ്കുമാർ, വിജയ രാഘവേന്ദ്ര, ദിഗന്ത്, ധനഞ്ജയ്, സുധാറാണി , ശ്രുതി ഹരിഹരൻ , സോനു ഗൗഡ, മാർഗരിറ്റ, ശ്രുതി പാട്ടീൽ എന്നിവർക്കൊപ്പം പന്നഗ ഭരണ സംവിധാനം ചെയ്ത ഹാപ്പി ന്യൂ ഇയർ എന്ന കന്നഡ ആന്തോളജിയിൽ അഭിനയിച്ചു.
ടോം ഡഡ്‌സിക്കിന്റെ ജനപ്രിയ നാടകമായ ഗ്രീറ്റിംഗ്‌സിന്റെ ഇള അരുൺ രചിച്ച സുർനൈ തിയേറ്റർ, ഫോക്ക് ആർട്ട്‌സ് ഫൗണ്ടേഷന്റെ നമസ്‌തേ എന്നിവയിലൂടെയാണ് രാജശ്രീ നാടകരംഗത്ത് അരങ്ങേറ്റം കുറിച്ചു.
ഈ നാടകം കെ കെ റെയ്‌നയാണ് സംവിധാനം ചെയ്തത്.
ഈ നാടകം പ്രേക്ഷകരിൽ നിന്ന് നന്നായി സ്വീകരിക്കപ്പെടുകയും ഷിംല , ഡൽഹി , ജയ്പൂർ , ഹൈദരാബാദ് , മുംബൈയിലെ ഐക്കണിക് പൃഥ്വി തിയേറ്റർ എന്നിവയുൾപ്പെടെ ഇന്ത്യയിലെ ഒന്നിലധികം നഗരങ്ങളിൽ അവതരിപ്പിക്കപ്പെടുകയും ചെയ്തു.
കല്യാണ് ജ്വല്ലേഴ്‌സ് ( ശിവ രാജ്കുമാറിനൊപ്പം), നേച്ചേഴ്‌സ് ബാസ്‌ക്കറ്റ്, ലിപ്റ്റൺ ടീ തുടങ്ങിയ പ്രമുഖ ബ്രാൻഡുകളുടെ പരസ്യങ്ങളിൽ രാജശ്രീ അഭിനയിച്ചിട്ടുണ്ട്.
മുരളി സംവിധാനം ചെയ്‌ത കന്നഡ ഹൊറർ കോമഡി ചിത്രമായ നമോ ഭൂതാത്മയുടെ സഹനിർമ്മാതാവായും രാജശ്രീ പ്രവർത്തിച്ചു.
ഇത് 2014 ലെ തമിഴ് ചിത്രമായ യാമിറുക്ക ബയാമേയുടെ (കൊറിയൻ സിനിമയായ ദ ക്വയറ്റ് ഫാമിലിയെ അടിസ്ഥാനമാക്കിയുള്ളതാണ്) റീമേക്ക് ആണ്.
സന്നദ്ധപ്രവർത്തനം
കാവ്യ ഷെട്ടി, മൻവിത ഹരീഷ്, മേഘ്‌ന ഗാവോങ്കർ, മേഘനാ രാജ് , നീതു ഷെട്ടി തുടങ്ങി ദക്ഷിണേന്ത്യയിലെ മറ്റ് നടിമാർക്കൊപ്പം ബാംഗ്ലൂരിലെ വാനിറ്റി ട്രങ്ക് സെയിലിൽ രാജശ്രീ പങ്കെടുത്തത്.
അതിൽ നിന്നുള്ള വരുമാനം അമ്മയുടെ ജീവകാരുണ്യ സംഘടനയായ ജെപി ഫൗണ്ടേഷനിലേക്കും ആദ്യ ഫൗണ്ടേഷനിലേക്കും കൊടുത്തു.
അഭിനയിച്ച സിനിമകൾ വർഷം സിനിമ കഥാപാത്രം പ്രധാന കുറിപ്പുകൾ 2014 വസുന്ധര 2015 റോക്കറ്റ് 2016 മാനസിക പോലീസ് 2017 പുതുവത്സരാശംസകൾ ദിശ 2019 അടുത്ത സാട്ടായി പച്ചയമ്മാൾ തമിഴിലെ അരങ്ങേറ്റ ചിത്രം 2022 അക്വേറിയം ജസീന്ത മലയാളത്തിലെ അരങ്ങേറ്റ ചിത്രം.
10 വർഷത്തിനു ശേഷം പുറത്തിറങ്ങി അവലംബങ്ങൾ പുറത്തേക്കുള്ള കണ്ണികൾ രാജശ്രീ പൊന്നപ്പ ഇൻസ്റ്റാഗ്രാമിൽ
രാജശലഭം ഇംഗ്ലീഷ് വിലാസം https://ml.wikipedia.org/wiki/Monarch_butterfly
ലോകത്തിലെ പ്രശസ്തമായ ഒരു ദേശാടനശലഭമാണ് രാജശലഭം (Monarch butterfly).
ശാസ്ത്രനാമം : Danaus plexippus.
കാഴ്കയിൽ കേരളത്തിൽ കാണുന്ന വരയൻ കടുവയെപ്പോലെയിരിക്കും .
വടക്കേ അമേരിക്കയാണ് രാജശലഭത്തിന്റെ സ്വദേശം.
അമേരിക്കയുടെ വടക്കുള്ള കാനഡയിൽ നിന്ന് അമേരിക്കക്ക് തെക്കുള്ള മെക്സിക്കോയിലേക്കാണ് രാജശലഭത്തിന്റെ സഞ്ചാരം.
3200 കിലോമീറ്റർ ദൈർഘ്യമുള്ള ഒരു സാഹസികയാത്രയാണത്.
ഇവ വിശ്രമമില്ലാതെ ആയിരക്കണക്കിന് കിലോമീറ്റർ പറക്കും.
മണിക്കൂറിൽ 30 കിലോമീറ്റർ വേഗത്തിൽ പറക്കാൻ സാധിയ്ക്കുന്ന ഇവ വലിയ കൂട്ടങ്ങളായിട്ടാണ് കാണപ്പെടുക.
വടക്കേ അമേരിക്കയിൽ ശൈത്യകാലം ആരംഭിയ്ക്കുമ്പോഴാണ് രാജശലഭത്തിന്റെ യാത്ര ആരംഭിക്കുക.
മെക്സിക്കോയിലെ സുഖകരമായ കാലവസ്ഥയിലെത്തുമ്പോഴേക്കും വടക്കേ അമേരിക്കയിലെ  കൊടുംശൈത്യം കുറഞ്ഞുത്തുടങ്ങിയിട്ടുണ്ടാവും.
അതേവഴിയിലൂടെ തന്നെ ശലഭം തിരിച്ച് ദേശാടനം നടത്തും.
മടക്കയാത്രയിലാണ് അവശേഷിക്കുന്ന ശലഭങ്ങൾ മുട്ടയിട്ട് പ്രത്യുൽപാദനം നടത്തുന്നത്.
പാൽപായൽ (milk weed) എന്ന ചെടിയുടെ ഇലയിലാണ് രാജശലഭം മുട്ടയിടുക.
മുട്ടവിരിഞ്ഞുണ്ടായ ശലഭപ്പുഴുക്കൽ പാൽപായലിന്റെ ഇലതിന്ന് വളരുന്നു.
സമാധിദശകഴിഞ്ഞ് പുറത്തുവരുന്ന ചിത്രശലഭം വീണ്ടും ദേശാടനമാരംഭിക്കുന്നു.
വംശനാശഭീഷണി നേരിട്ടുകൊണ്ടിരിക്കുന്ന ഒരു ശലഭവർഗ്ഗമാണ് രാജശലഭം.
കീടനാശിനികളുടെ അമിതപ്രയോഗവും വനനശീകരണവും ഇവയുടെ എണ്ണം കുറയാൻ കാരണമായിട്ടുണ്ട്.
പാൽപായലുകളുടെ നാശവും ഇവയുടെ വംശവർദ്ധനവിന് തടസമാണ്.
2016 -ൽ രാജശലഭങ്ങളുടെ ദേശാടനത്തിന്റെ രഹസ്യം ശാസ്ത്രജ്ഞന്മാർ അഴിച്ചെടുക്കുകയുണ്ടായി.
ജീവിതചക്രം Monarch male showing its wings to attract a mate Monarch butterflies mating Monarch butterfly laying eggs on Asclepias curassavica 'Silky Gold'.
Monarch eggs on milkweed Close-up on a Monarch egg An early instar monarch caterpillar A late instar caterpillar feeding A late instar caterpillar feeding A caterpillar beginning pupation Monarch butterfly chrysalis – early instar Monarch butterfly chrysalis Monarch Butterfly in Santa Barbara California Monarch butterfly chrysalis – late instar A Monarch eclosing from a chrysalis Adult monarch butterfly feeding on a Zinnia Wintering monarch butterflies Monarch butterflies in Iowa , USA അവലംബം Danaus plexippus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Danaus plexippus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
വരൂ, നമുക്ക് പൂമ്പാറ്റകളെ നിരീക്ഷിക്കാം- ഡോ. അബ്ദുള്ള പാലേരി
രാജശേഖരൻ
ഒമ്പത്, പത്ത് നൂറ്റാണ്ടുകളിൽ ഇന്ത്യയിൽ ജീവിച്ചിരുന്ന ദാർശനികനും നിരൂപകനും നാടകകൃത്തുമായിരുന്നു രാജശേഖരൻ .
ഗുർജര പ്രതിഹാരരുടെ കൊട്ടാര കവിയായിരുന്നു അദ്ദേഹം.
കാവ്യമീമാംസ എന്ന കൃതിയുടെ കർത്താവാണ്.
യായാവരീയൻ എന്നാണ് രാജശേഖരൻ സ്വകൃതിയായ കാവ്യമീമാംസയിൽ പറയുന്നത്.
അദ്ദേഹത്തിൻറെ അച്ഛൻ ദർടുഹനും, അമ്മ ശീലാവതിയും, ഭാര്യ അവന്തിസുന്ദരിയുമായിരുന്നു.
കനൗജിലെ രാജാവായിരുന്ന മഹേന്ദ്രപാലന്റെ (ഏ ഡി 903-907) ഉപാധ്യായനായിരുന്നു.
ഏ 880-920 ആണ് രാജശേഖരന്റെ കാലം എന്നു കരുതുന്നു.
സർവ്വോന്മുഖ പാണ്ഡിത്യം പ്രാകശിപ്പിച്ചിരുന്ന ഇദ്ദേഹം സരസനും പ്രകൃതിനിരീക്ഷകനുമായിരുന്നു.
കർപ്പൂരമഞ്ജരി, ഹരവിലാസം, ബാലരാമായണം, ബാലമഹാഭാരതം, വിദ്ധസാലഭഞ്ജിക എന്നിവയാണ് രാജശേഖരന്റെ മറ്റു കൃതികൾ.
കവി രാജശേഖരന്റേതാണെന്ന് ആരോപിക്കപ്പെടുന്ന കൃതികളിൽ ഇവ ഉൾപ്പെടുന്നു: Viddhaśālabhañjikā Bālabhārata Karpūramañjarī Bālarāmāyaṇa Kavyamimamsa അവലംബം
രാജശിൽ‌പി ഇംഗ്ലീഷ് വിലാസം https://ml.wikipedia.org/wiki/Rajashilpi
1992 ൽ ആർ. സുകുമാരൻ തിരക്കഥയെഴുതി സംവിധാനം ചെയ്ത് ജി.പി വിജയകുമാർ നിർമ്മിച്ച് മോഹൻലാലും ഭാനുപ്രിയയും പ്രധാനവേഷങ്ങളഭിനയിച്ച മലയാള ഭാഷാ ചലച്ചിത്രമാണ് രാജശിൽ‌പി .
തന്ത്രം വീണ്ടും പറയുന്നത് യജമാനന്റെ പിന്നിൽ ആകുന്നു ശിവ ന്റെപത്നിയായ സതി പിന്നീട് ശിവപത്നിയാകാൻ പാർവ്വതി യായ കഥ   മറ്റൊരുതരത്തിൽ ഈ ചിത്രത്തിൽ നിഴലിക്കുന്നു.
ശിവനെക്കുറിച്ചുള്ള ഐതിഹ്യം വീണ്ടും പറയുന്നതാണ് രാജശിൽപി.
ഇതിഹാസത്തിലെ സംഭവങ്ങൾ വ്യത്യസ്ത കഥാപാത്രങ്ങളുള്ള ഒരു പുതിയ ക്രമീകരണത്തിൽ ആവർത്തിക്കുന്ന രീതിയിലാണ് കഥയുടെ ഇതിവൃത്തം നിർമ്മിച്ചിരിക്കുന്നത്, എന്നാൽ പ്രധാന വ്യക്തികളുടെ, പ്രത്യേകിച്ച് ശിവ, സതി എന്നിവരുടെ അതേ ആത്മീയ പ്രഭാവലയത്തോടെ.
ദുർഗയുടെ ആദ്യ ചിത്രം ചിത്രത്തിലുടനീളം പരിപാലിക്കപ്പെടുന്നു, ദുർഗയാണ് വീണ്ടും അവതാരമായ ഉമ.
ഉമയായി വീണ്ടും അവതാരമെടുത്ത ജീവിതത്തെക്കുറിച്ച് ദുർഗ അറിഞ്ഞതിനുശേഷം മാത്രമാണ് അവൾക്ക് ശംബുവുമായി പ്രണയത്തിലാകാൻ കഴിയുന്നത്.
അതുവരെ അവളുടെ മോഹിപ്പിക്കുന്ന തന്ത്രങ്ങൾ വെറുതെയാകുന്നു.
ദുർഗയുടെ പിതാവിന്റെ മരണം സിനിമയിൽ വളരെ വ്യത്യസ്തമായി കാണിച്ചിരിക്കുന്നു.
ശിവൻ തന്റെ താണ്ഡവനൃത്തം  ചെയ്യുന്നതുപോലെ, ശിവന്റെ കോപത്തിൽ നിന്ന് നൃത്തം ചെയ്യുന്നത് ഈ പ്രപഞ്ചത്തിന്റെ നാശത്തെ പ്രതീകപ്പെടുത്തുന്നു-കാരണത്തിന്റെയും ഫലത്തിന്റെയും ജീവിതം.
താരം വേഷം 1 മോഹൻലാൽ ശംഭു 2 ഭാനുപ്രിയ ദുർഗ/ഉമ 3 ശ്രീവിദ്യ ലക്ഷ്മിഭായ് തമ്പുരാട്ടി 4 നെടുമുടി വേണു മാധവൻ 5 അഗസ്റ്റിൻ ഗോപാലൻ 6 ടി.ആർ. ഓമന മുത്തശ്ശി 7 ആർ. നരേന്ദ്രപ്രസാദ് സ്ഥാണു ആശാൻ 8 ക്യാപ്റ്റൻ രാജു ഭദ്രൻ 9 ജഗന്നാഥൻ 10 ശാന്തകുമാരി 11 ശ്യാമ പാട്ടുകൾ വരികൾ: ഒ.എൻ.വി. കുറുപ്പ് ഈണം: രവീന്ദ്രൻ നമ്പർ.
പാട്ട് പാട്ടുകാർ രാഗം 1 അമ്പിളിക്കല കെ എസ് ചിത്ര , [[]] ‌ രാഗമാലിക ( ധന്യാസി , കല്യാണവസന്തം , കുന്തളവരാളി ) 2 അറിവിൻ നിലാവേ കെ എസ് ചിത്ര ,  ‌ മോഹനം 3 കാവേരി കെ ജെ യേശുദാസ് , കെ എസ് ചിത്ര ‌ ശുദ്ധസാവേരി 4 പൊയ്കയിൽ കെ ജെ യേശുദാസ് ,  ‌ മദ്ധ്യമാവതി 5 പുനരപി ജനനം പി ജയചന്ദ്രൻ ,  ‌ രേവഗുപ്തി
↑ ↑ ↑ {{ cite web }} :  CS1 maint: archived copy as title ( link ) ↑ ↑ പുറംകണ്ണികൾ രാജശില്പി (1992)/ രാജശിൽ‌പി ഇന്റർനെറ്റ് മൂവി ഡാറ്റാബേസിൽ
രാജശേഖർ ബസു ഇംഗ്ലീഷ് വിലാസം https://ml.wikipedia.org/wiki/Rajshekhar_Basu
ബംഗാളിലെ എഴുത്തുകാരനും, രസതന്ത്രജ്ഞനും, ഭാഷാവിവരനുമായ ഒരു വ്യക്തിയാണ് പരശുരാമൻ എന്ന തൂലികാനാമത്തിൽ അറിയപ്പെടുന്ന രാജശേഖർ ബസു (1880 മാർച്ച് 16 - 1960 ഏപ്രിൽ 27).
ബസു അറിയപ്പെടുന്നത് കോമിക്കിനും ആക്ഷേപഹാസ്യ കഥകൾക്കും ആണ്.
ഇരുപതാം നൂറ്റാണ്ടിലെ ഏറ്റവും മികച്ച ബംഗാളി തമാശക്കാരനായി കണക്കാക്കപ്പെടുന്നു.
1956 ൽ അദ്ദേഹത്തിന് പത്മഭൂഷൺ ലഭിച്ചു.
പശ്ചിമ ബംഗാളിലെ പുർബർ ബർദാമൻ ജില്ലയിലുള്ള കാണ്ഡോർസോണയ്ക്ക് സമീപമുള്ള ബാമുൻപുരയിൽ അദ്ദേഹത്തിന്റെ അമ്മയുടെ അമ്മാവന്റെ വീട്ടിൽ ആണ് ബസു ജനിച്ചത്.
ചന്ദ്രശേഖർ - ലക്ഷ്മിമാനി ദേവി ദമ്പതികളുടെ രണ്ടാമത്തെ മകനായി (ആറാമത്തെ കുട്ടി) ജനിച്ചു.
ബീഹാർ സംസ്ഥാനത്തിലെ ദർഭംഗയിൽ ബാല്യകാലം ചെലവഴിച്ച ബസു ബംഗാളിനെക്കാൾ ആദ്യഭാഷയായി ഹിന്ദി സംസാരിക്കാൻ പഠിച്ചു.
എഫ്.എ. ബിരുദം പഠിക്കുന്നതിനായി പട്നയിലേക്ക് പോയ ബസു ബംഗാളി സാഹിത്യകാരന്മാരുമായി ആശയവിനിമയം നടത്തി.
ഇത് ബംഗാളി സാഹിത്യത്തിലേക്ക് വഴിനയിച്ചു.
സ്കൂൾ വിദ്യാഭ്യാസം കഴിഞ്ഞ് അദ്ദേഹം കൊൽക്കത്തയിലേക്ക് പോയി പ്രസിഡൻസി കോളേജിൽ ചേർന്നു.
അവിടെ രസതന്ത്രത്തിൽ ബിരുദവും ബിരുദാനന്തര ബിരുദം പൂർത്തിയാക്കി.
ഈ സമയത്ത്, അദ്ദേഹം ആചാരി പ്രഫുല്ല ചന്ദ്ര റായുമായി കണ്ടുമുട്ടി.
അടുത്തിടെ ബംഗാൾ കെമിക്കൽസ് ആൻഡ് ഫാർമസ്യൂട്ടിക്കൽസ് എന്ന കമ്പനി ആരംഭിച്ച റായുമായി ചേർന്ന് 1903 ൽ ഒരു രസതന്ത്രജ്ഞനായി ബസു കമ്പനിയിൽ ചേർന്നു.
1932 ൽ കമ്പനിയിൽ നിന്ന് വിരമിച്ചു.
നാഷണൽ കൗൺസിൽ ഓഫ് എഡ്യൂക്കേഷന്റെ സജീവ അംഗമായിരുന്നു അദ്ദേഹം.
1920 ൽ ബസു തന്റെ എഴുത്ത് ജീവിതം തുടങ്ങി.
മാസികയ്ക്ക് രസകരമായ കഥാപാത്രങ്ങൾ എഴുതിച്ചേർത്തപ്പോൾ പരശുരാമൻ എന്ന തൂലികാനാമം അദ്ദേഹം സ്വീകരിച്ചു.
അദ്ദേഹത്തിന്റെ ആദ്യ കഥാ ബുക്ക്, ഗദ്ദാലിക, 1924 ൽ പ്രസിദ്ധീകരിച്ചു.
ഇത് രബീന്ദ്രനാഥ് ടാഗോർ പോലുള്ള വ്യക്തിത്വങ്ങളിൽ നിന്നും പ്രശംസ പിടിച്ചെടുത്തു.
1937 ൽ ബംഗാളി നിഘണ്ടുവിന്റെ ചാലൻതിക എന്ന ഒരു ബംഗാളി നിഘണ്ടു പ്രസിദ്ധീകരിച്ചപ്പോൾ രബീന്ദ്രനാഥ് ഇങ്ങനെ അഭിപ്രായപ്പെട്ടു:
" At long last, we have a dictionary for Bengali. The concise grammar for Bengali that you have included in the appendix is also wonderful. "
ബസുവിന് തന്റെ എഴുത്തിന് നല്ലൊരു അംഗീകാരം ലഭിച്ചിരുന്നു.
1940 ൽ ജഗത്തരിണി  1945 ൽ സരോജിനി മെഡലുകൾ കൽക്കത്ത യൂണിവേഴ്സിറ്റി സമ്മാനിച്ചു.
1957 ൽ യൂണിവേഴ്സിറ്റി അദ്ദേഹത്തെ ഡി ലിറ്റ് ബിരുദം നൽകി ആദരിച്ചു.
1956 ൽ പത്മഭൂഷൺ നൽകി ആദരിച്ചു രാജ്യം ആദരിച്ചു.
ബസുവിനു ഭാര്യയും ഒരു മകളും ഉണ്ടായിരുന്നു.
വളരെ ചെറുപ്പത്തിൽ തന്നെ അദ്ദേഹത്തിന്റെ മരുമകൻ, ഒരു അസുഖബാധമൂലം മരണമടഞ്ഞു.
അയാളുടെ ഹൃദയസ്പർശിയായ മകൾ അന്നുതന്നെ മരിച്ചു.
1942 ൽ ഭാര്യയും നഷ്ടപ്പെട്ടു.
ഭാര്യയുടെ മരണശേഷം 18 വർഷക്കാലം അദ്ദേഹം ജീവിച്ചു.
ഈ സമയത്ത് അദ്ദേഹത്തിന് ഒരുപാട് കാര്യങ്ങൾ എഴുതി.
എങ്കിലും തന്റെ വ്യക്തിപരമായ ദുരന്തങ്ങളെ തന്റെ രചനകളെ നിറയ്ക്കാൻ അദ്ദേഹം അനുവദിച്ചില്ല.
1959 ൽ ഒരു ദുർബലമായ സ്ട്രോക്ക് കഴിഞ്ഞ്, അദ്ദേഹം തുടർന്നും എഴുതി.
1960 ഏപ്രിൽ 27 ന്, അദ്ദേഹം വിശ്രമത്തിലായപ്പോൾ രണ്ടാമത്തെ സ്ട്രോക്ക് അനുഭവപ്പെട്ടു ഉറക്കത്തിൽ മരണമടഞ്ഞു.
രചനകൾ നിഘണ്ടു ചാലൻതിക (1937) ചെറു കഥകൾ Gaddalika (1922) Kajjali (1927) Hanumaner Svapna Ityadi Galpa (1937) Galpakalpa (1950) Dhusturi Maya Ityadi Galpa Krishnakali Ityadi Galpa (1953) Nil Tara Ityadi Galpa Anandibai Ityadi Galpa (1957) Chamatkumari Ityadi Galpa വിവർത്തനങ്ങൾ Kalidaser Meghdut (1943) Valmiki Ramayan (1946) Krishnadvaipayan Vyas krita Mahabharat (1949) Hitopadesher Galpa (1950) Shrimadbhagabat Gita ലേഖനങ്ങളുടെ ശേഖരണം Laghuguru (1939) Bharater Khanij (1943) Kutir Shilpa (1943) Bichinta (1955) Chalachchinta കവിത Parashuramer Kabita (published posthumously) അവലംബം
രാജശ്രീ ബിർള ഇംഗ്ലീഷ് വിലാസം https://ml.wikipedia.org/wiki/Rajashree_Birla
രാജശ്രീ ബിർള ഇന്ത്യൻ മനുഷ്യാവകാശപ്രവർത്തകയാണ്.